REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/116-14

5. jun 2014. godine

B e o g r a d

ZAPISNIK

SA 11. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 5. JUNA 2014. GODINE

Sednica je počela u 12,10 časova.

Sednicom je predsedavao Zoran Babić, predsednik Odbora.

Sednici su prisustvovali članovi Odbora: Katarina Rakić, Petar Petrović, Aleksandar Marković, Milisav Petronijević, Snežana Malović, Saša Maksimović, Obrad Isailović, Darko Laketić i Dragana Barišić.

Sednici su prisustvovali zamenici odsutnih članova Odbora Vesna Rakonjac, zamenik Veroljuba Matića i Mira Petrović, zamenik Milana Krkobabića.

Sednici nisu prisustvovali članovi Odbora: Dušica Stojković, Milan Krkobabić, Vesna Martinović, Ljubiša Stojmirović, Veroljub Matić, Đorđe Milićević i Olgica Batić.

Na predlog predsednika, Odbor je jednoglasno utvrdio sledeći

D n e v n i r e d:

1. Razmatranje zahteva Milosava Milojevića, narodnog poslanika, za davanje mišljenja za obavljanje druge javne funkcije (21 broj 02-1682/14 od 23. maja 2014. godine);

2. Razmatranje zahteva Dejana Čapa, narodnog poslanika, za davanje mišljenja za obavljanje druge javne funkcije (21 broj 02-1782/14 od 29. maja 2014. godine);

3. Razmatranje zahteva Žarka Mićina, narodnog poslanika, za davanje mišljenja za obavljanje drugog posla (21 broj 112-1260/14 od 5. maja 2014. godine);

4. Razmatranje zahteva Prof. dr Branka Đurovića, narodnog poslanika, za davanje mišljenja za obavljanje drugog posla (21 broj 02-1493/14 od 15. maja 2014. godine);

5. Razmatranje zahteva dr Vladice Dimitrova, narodnog poslanika, za davanje mišljenja za obavljanje dopunskog rada (21 broj 9-1723/14 od 26. maja 2014. godine);

6. Utvrđivanje spiska nalepnica za parkiranje A-I i A-II;

7. Razno

**Prva tačka dnevnog reda**: Razmatranje zahteva Milosava Milojevića, narodnog poslanika, za davanje mišljenja za obavljanje druge javne funkcije (21 broj 02-1682/14 od 23. maja 2014. godine)

Predsednik odbora je obavestio članove i zamenike članova Odbora da se Milosav Milojević obratio Odboru zahtevom 21 broj 02-1682/14 za davanje pozitivnog mišljenja za istovremeno obavljanje funkcije narodnog poslanika i funkcije zamenika predsednika Skupštine opštine Aranđelovac.

Diskusije nije bilo.

Na predlog predsednika, Odbor je jednoglasno dao pozitivno mišljenje da Milosav Milojević, uz funkciju narodnog poslanika, može da obavlja i funkciju zamenika predsednika Skupštine opštine Aranđelovac.

**Druga tačka dnevnog reda**: Razmatranje zahteva Dejana Čapa, narodnog poslanika, za davanje mišljenja za obavljanje druge javne funkcije (21 broj 02-1782/14 od 29. maja 2014. godine)

Predsednik odbora je obavestio članove i zamenike članova Odbora da se Dejan Čapo obratio Odboru zahtevom 21 broj 02-1782/14 za davanje pozitivnog mišljenja za istovremeno obavljanje funkcije narodnog poslanika i funkcije člana Nadzornog odbora Instituta za kardiovaskulatne bolesti Vojvodine.

Diskusije nije bilo.

Na predlog predsednika, Odbor je jednoglasno dao pozitivno mišljenje da Dejan Čapo, uz funkciju narodnog poslanika, može da obavlja i funkciju člana Nadzornog odbora Instituta za kardiovaskularne bolesti Vojvodine.

**Treća tačka dnevnog reda**: Razmatranje zahteva Žarka Mićina, narodnog poslanika, za davanje mišljenja za obavljanje drugog posla (21 broj 112-1260/14 od 5. maja 2014. godine)

Predsednik odbora je obavestio članove i zamenike članova Odbora da se Žarko Mićin obratio Odboru zahtevom 21 broj 112-1260/14 za davanje pozitivnog mišljenja da uz vršenje funkcije narodnog poslanika, može da obavlja i poslove: predsednika Nadzornog odbora Hotela „Prag“, a.d. Beograd; predsednika Skupštine akcionara Slobodna carinska zona a.d. Novi Sad; predsednika Komisije za urbanizam Novog Sada (koju je obrazovao gradonačelnik Novog Sada) i člana Međuopštinske radne grupe za komunalni otpad. U svom zahtevu, imenovani je napomenuo da ni jedan od navedenih poslova ne predstavlja funkciju u smislu člana 2. stav 1. tačka 3. Zakona o Agenciji za borbu protiv korupcije.

Diskusije nije bilo.

Na predlog predsednika, Odbor je jednoglasno dao pozitivno mišljenje da Žarko Mićin može da obavlja poslove: predsednika Nadzornog odbora Hotela „Prag“, a.d. Beograd; predsednika Skupštine akcionara Slobodna carinska zona a.d. Novi Sad; predsednika Komisije za urbanizam Novog Sada i člana Međuopštinske radne grupe za komunalni otpad, uz vršenje funkcije narodnog poslanika.

**Četvrta tačka dnevnog reda**: Razmatranje zahteva Prof. dr Branka Đurovića, narodnog poslanika, za davanje mišljenja za obavljanje drugog posla (21 broj 02-1493/14 od 15. maja 2014. godine)

Predsednik odbora je obavestio članove i zamenike članova Odbora da se Prof. dr Branko Đurović obratio Odboru zahtevom 21 broj 02-1493/14 za davanje pozitivnog mišljenja da uz vršenje funkcije narodnog poslanika, može da obavlja i posao savetnika direktora Visoke poslovne škole strukovnih studija iz Čačka, na osnovu Ugovora o radnom angažovanju u toj školi, sa aneksima.

Diskusije nije bilo.

Na predlog predsednika, Odbor je jednoglasno dao pozitivno mišljenje da Prof. dr Branko Đurović može da obavlja posao savetnika direktora Visoke poslovne škole strukovnih studija iz Čačka, uz vršenje funkcije narodnog poslanika.

**Peta tačka dnevnog reda**: Razmatranje zahteva dr Vladice Dimitrova, narodnog poslanika, za davanje mišljenja za obavljanje dopunskog rada (21 broj 9-1723/14 od 26. maja 2014. godine);

Predsednik odbora je obavestio članove i zamenike članova Odbora da se dr Vladica Dimitrov obratio Odboru zahtevom 21 broj 9-1723/14 za davanje pozitivnog mišljenja da uz vršenje funkcije narodnog poslanika, može da obavlja i posao lekara u Domu zdravlja Dimitrovgrad, u trajanju od 2 sata nedeljno, bez novčane naknade.

Diskusije nije bilo.

Na predlog predsednika, Odbor je jednoglasno dao pozitivno mišljenje da dr Vladica Dimitrov može da obavlja posao lekara u Domu zdravlja Dimitrovgrad, u trajanju od 2 sata nedeljno, bez novčane naknade, uz vršenje funkcije narodnog poslanika.

**Šesta tačka dnevnog reda**: Utvrđivanje spiska nalepnica za parkiranje A-I i A-II

Predsednik Odbora je podsetio članove i zamenike članova Odbora da je Administrativni odbor Narodne skupštine u 2012. godini doneo odluku kojom je uređeno korišćenje prostora za parkiranje vozila oko zgrade Narodne skupštine, kao i način vođenja evidencije o nalepnicama A-I i A-II za parkiranje koje se izdaju za svaki saziv. U nastavku, podsetio je na član 11. ove odluke kojom je utvrđeno ovlašćenje Odbora da utvrđuje spisak lica kojima se izdaje nalepnica za parkiranje A-I i A-II.

Diskusije nije bilo.

Na predlog predsednika, Odbor je jednoglasno utvrdio Spisak za nalepnice za parkiranje A-I i A-II.

**Sedma tačka dnevnog reda:** Razno

U okviru ove tačke dnevnog reda nije bilo pitanja ni predloga.

\*\*\*

Sednica je završena u 12,20 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić Zoran Babić